BIZ บวกแรงเกือบ 7% ลุ้นรายได้ปีนี้โตทะลุ 60%
BIZ บวกแรงเกือบ 7% ลุ้นรายได้ปีนี้โตทะลุ 60% ล่าสุด ณ เวลา 11.30 น. อยู่ที่ 4.92 บาท บวก 0.32 บาท หรือ 6.96% สูงสุด 4.94 บาท ต่ำสุด 4.60 บาท ด้วยมูลค่าซื้อขาย 104.35 ล้านบาท
30 พ.ย. 2559

ผู้สื่อข่าวรายงานว่า ราคาหุ้นบริษัท บิสซิเนสอะไลเม้นท์ จำกัด (มหาชน) หรือ BIZ โดย ล่าสุด ณ เวลา 11.30 น. อยู่ที่ 4.92 บาท บวก 0.32 บาท หรือ 6.96% สูงสุด 4.94 บาท ต่ำสุด 4.60 บาท ด้วยมูลค่าซื้อขาย 104.35 ล้านบาท ขณะที่ดัชนีตลาดหุ้นไทยโดยรวมบวก 0.12%

โดยสาเหตุที่ราคาหุ้น BIZ ปรับตัวขึ้น คาดว่ามาจากการที้นักลงทุนเข้าซื้อเก็งกำไร หลังก่อนหน้านี้ราคาปรับตัวลง 2 วันติด
นอกจากนี้ นายสมพงษ์ ชื่นกิติญานนท์ ประธานเจ้าหน้าที่บริหารของ BIZ เปิดเผยว่า บริษัทยังคงประมาณการรายได้ในปี 59 เติบโตไม่ต่ำกว่า 50-60% จากปีก่อนที่มีรายได้รวม 311 ล้านบาท โดยผลประกอบการงวด 9 เดือนปีนี้มีรายได้รวม 509.14 ล้านบาท เพิ่มขึ้นจาก 74.40 ล้านบาทในช่วงเดียวกันของปีก่อน และมีกำไรสุทธิ 69.60 ล้านบาท จากงวดปีก่อนที่ขาดทุนสุทธิ 2.74 ล้านบาท